3. การประกอบธุรกิจของบริษัท

3.1 ลักษณะผลิตภัณฑ์และบริการ

3.1.1 งานรับเหมาก่อสร้าง

บริษัท ช.การช่าง จำกัด (มหาชน) ดำเนินธุรกิจรับเหมาก่อสร้างเป็นธุรกิจหลัก
โดยจะรับงานก่อสร้าง ทั้งจากหน่วยงานราชการ หน่วยงานรัฐวิสาหกิจและภาคเอกชน
โดยมีทั้งการรับงานในลักษณะที่เป็นผู้รับเหมาโดยตรง (Main Contractor)
หรือเป็นผู้รับเหมาช่วง (Sub-contractor) ทั้งจากวิธีการประมูล การประกวดราคา
และการเจรจา ต่อรองโดยการร่วมมือกับบริษัท ผู้รับเหมาต่างประเทศ ในลักษณะของกิจการร่วมค้า
(Joint Venture) ซึ่งเป็นการร่วมทุนในโครงการก่อสร้างที่ไม่สามารถแบ่งแยกชิ้นงาน
หรือปริมาณงานของผู้ร่วมทุนแต่ละรายได้
โดยผู้ร่วมทุนแต่ละรายมีความรับผิดชอบในกำไรหรือขาดทุนตามสัดส่วนที่ตกลงกันไว้ร่วมกันในงานทุกชิ้นหรือ
ในลักษณะของกิจการร่วมทุนแบบ คอนซอร์เตียม (Consortium) ซึ่งเป็น
การร่วมทุนในโครงการก่อสร้างที่สามารถแบ่งแยกชิ้นงาน และปริมาณงานของแต่ละรายจากกันได้
และผู้ร่วมทุนแต่ละรายมีความรับผิดชอบในกำไรหรือขาดทุนโดยอิสระจากกัน บริษัทฯ
มีประสบการณ์และความชำนาญพิเศษทางด้านงานก่อสร้าง งานวิศวกรรมต่างๆ ซึ่งได้แก่
งานก่อสร้างสาธารณูปโภคขั้นพื้นฐาน เช่น ถนน สะพาน ทางยกระดับ ทางด่วน
งานก่อสร้างอาคารและโรงงานอุตสาหกรรม งานระบบเครื่องกลและงานระบบไฟฟ้า ซึ่งได้แก่
งานติดตั้งอุปกรณ์ เครื่องจักรสำหรับโรงงานต่างๆ เป็นต้น
เมื่อพิจารณาจากโครงสร้างรายได้ในอดีต และโครงการ ในปัจจุบัน
สามารถแบ่งชนิดของงานก่อสร้างตามลักษณะงานหลักได้ 5 ประเภทคือ

-   งานก่อสร้างอาคาร สามารถจำแนกเป็น 2 ประเภทหลักกล่าวคือ งานอาคารระดับกลาง
    และงานอาคารระดับสูง ซึ่งมีระดับความสูงของอาคารตั้งแต่ 15 ชั้นขึ้นไป
    งานก่อสร้างอาคารประกอบด้วยงานก่อสร้าง 3 ระบบใหญ่ ๆ คือ งานโครงสร้าง
    งานตกแต่งภายในและภายนอก และงานระบบ ซึ่งรวมถึงระบบไฟฟ้า ระบบประปา
    ระบบปรับอากาศ ระบบลิฟท์ ระบบท่อน้ำทิ้ง และระบบดับเพลิง
    นอกจากนี้บริษัทยังได้พัฒนาประสิทธิภาพ และขยายขีดความสามารถของบริษัท
    ในการก่อสร้างงานแบบรับเหมาเบ็ดเสร็จ (Turnkey Project)
    โดยบริษัทจะเป็นผู้รับผิดชอบในงานออกแบบ และงานก่อสร้างระบบโครงสร้าง
    งานตกแต่งตลอดจนงานระบบทั้งหมดให้แก่เจ้าของโครงการ หรือผู้ว่าจ้างตามรูปแบบ
    และระยะเวลาที่ตกลงทำสัญญากัน
    ซึ่งนโยบายพัฒนาขีดความสามารถแบบรับเหมาเบ็ดเสร็จดังกล่าว
    ช่วยให้ลูกค้าของบริษัทได้รับบริการที่ครบวงจร

-   งานก่อสร้างทาง งานก่อสร้างทางหลวงแผ่นดินและทางหลวงอื่นๆ
    เป็นงานโครงสร้างสาธารณูปโภค ขั้นพื้นฐานที่จำเป็นของประเทศ ที่รัฐบาลเป็นเจ้าของงาน
    เพื่อรองรับการขยายตัวของเศรษฐกิจของประเทศในอนาคต ซึ่งการขยายตัวดังกล่าว
    ก่อให้เกิดการขาดแคลนบริการโครงสร้างพื้นฐานของรัฐบาล
    ที่เติบโตไม่ทันกับความต้องการของภาคเอกชนทำให้ระบบทางหลวงแผ่นดิน
    จึงมีการขยายตัวเพิ่มขึ้นมาก โดยมีโครงการใหม่ๆ เกิดขึ้นเป็นจำนวนมาก อาทิเช่น
    โครงการขยายช่องทางการจราจร โครงการก่อสร้างทางแยกต่างระดับ และถนนยกระดับ
    เป็นต้น นอกจากนี้บริษัทได้เล็งเห็นถึงแนวโน้มที่ดีของงานก่อสร้างประเภทนี้
    จึงได้พัฒนาขีดความสามารถ และกลยุทธ์ในการแข่งขัน จนกระทั่ง
    ได้เป็นหนึ่งในกลุ่มบริษัทผู้นำในการดำเนินงานก่อสร้างทางหลวงทางพิเศษ เช่น ทางยกระดับ
    และระบบทางด่วนในปัจจุบัน

-   งานก่อสร้างระบบสาธารณูปโภค (Infrastructure)
    การพัฒนาระบบสาธารณูปโภคเป็นการพัฒนา โครงสร้างพื้นฐานของประเทศ
    ความต้องการในด้านโครงสร้างพื้นฐานได้รับการบรรจุในแผนพัฒนาเศรษฐกิจตั้งแต่ ฉบับที่ 7
    (2535-2539) ที่ต่อเนื่องมาถึงแผนพัฒนาเศรษฐกิจฉบับที่ 8 (2540-2544), ฉบับที่ 9
    (2545-2549) และฉบับที่ 10 (2550-2554)
    ภาครัฐบาลเริ่มอนุญาตให้ภาคเอกชนสามารถเข้ามามีบทบาทร่วมกับภาครัฐบาลมากขึ้น
    ในการร่วมลงทุนขยายระบบสาธารณูปโภคซึ่งเป็นโครงสร้างพื้นฐานในการบริหารประเทศดังกล่าว
    โดยการพัฒนาระบบสาธารณูปโภคขั้นพื้น ฐานในด้านต่าง ๆ
    นั้นสามารถจำแนกได้เป็นหมวดหมู่ดังนี้ คือ การขนส่ง การพลังงาน การสื่อสาร
    ระบบน้ำประปา และการสาธารณูปโภค ซึ่งบริษัท ช.การช่าง จำกัด (มหาชน)
    มีความได้เปรียบในการเป็นบริษัทที่มีประสบการณ์สูงมากในด้านงานก่อสร้างประเภทสาธารณูปโภคนี้มาเป็นระยะเวลาอันยาวนาน

-   งานก่อสร้างที่ไม่สามารถจัดกลุ่มได้ งานก่อสร้างอื่น ๆ
    ที่ไม่สามารถจัดกลุ่มได้ตามที่ได้จำแนกไว้ ดังกล่าวข้างต้น
    จะเป็นงานก่อสร้างที่มีขนาดกลางลงมาถึงขนาดเล็ก ที่บริษัท ช. การช่าง จำกัด (มหาชน)
    ได้รับความไว้วางใจให้ดำเนินงานในโครงการนั้น ทั้งนี้เนื่องจากผลงานและประสบการณ์
    ตลอดจน คุณภาพของงานที่ประจักษ์ต่อสาธารณชนเป็นหลัก อาทิเช่น
    โครงการจ้างเหมาปรับปรุงที่ดินระยะที่ 1 ในสนามบินสุวรรณภูมิ เป็นต้น

โดยทั่วไปในการเข้าร่วมประมูลงานก่อสร้างกับหน่วยราชการต่างๆ
ผู้เข้าร่วมประมูลงานจำเป็นต้องผ่านขั้นตอนในการจดทะเบียนเป็นผู้รับเหมาที่ได้รับอนุญาตก่อนที่จะให้เข้าร่วมประมูลโครงการต่างๆ
จากหน่วยราชการนั้นได้ อาทิเช่น กรมทางหลวง กรมชลประทาน เป็นต้น
โดยการขึ้นทะเบียนผู้รับเหมาดังกล่าวจะมีการจัดระดับความสามารถของผู้รับเหมาแต่ละรายไว้
เพื่อกำหนดขนาดของโครงการที่ผู้รับเหมาแต่ละรายจะสามารถเข้าร่วมประมูลโครงการต่างๆ ได้
ซึ่งปัจจุบันบริษัทได้ทำการขึ้นทะเบียนไว้กับหลายหน่วยงาน
โดยได้รับการจัดให้อยู่ในระดับของผู้รับเหมาประเภท 1 เสมอ
ซึ่งเกณฑ์ในการจัดลำดับชั้นของการขึ้นบัญชีเป็นผู้มีคุณสมบัติเบื้องต้นในการรับจ้าง
หน่วยงานรัฐจะมีการพิจารณาถึงคุณสมบัติใน 3 ประเด็นหลัก คือ ประสบการณ์และผลงานของบริษัท
ฐานะทางการเงินของบริษัท และ จำนวนและคุณสมบัติของบุคลากรของบริษัท ซึ่งโดยทั่วไป
หน่วยงานรัฐจะมีการจัดแบ่งลำดับชั้นของผู้มีคุณสมบัติเบื้องต้นไว้ 5 ชั้น
โดยแต่ละชั้นจะได้รับสิทธิในการเสนอราคารับงานก่อสร้างในมูลค่าที่ต่างกันไป
สำหรับบริษัทซึ่งได้รับการจัดชั้นเป็นผู้รับเหมาประเภท 1
จะมีสิทธิเข้าเสนอราคารับงานได้ทุกโครงการ
ทำให้บริษัทไม่มีข้อจำกัดในการเข้าร่วมประมูลโครงการก่อสร้างต่างๆ

3.1.2 กิจการสัมปทาน

เป็นการเข้าร่วมประมูลโครงการในลักษณะของสัมปทานจากหน่วยงานภาครัฐ
ซึ่งจะเป็นโครงการที่เกี่ยวเนื่องกับระบบสาธารณูปโภค ซึ่งได้แก่

1.  กิจการสัมปทานของ บริษัท ทางด่วนกรุงเทพ จำกัด (มหาชน) (BECL) ซึ่งเป็นโครงการแบบ
    BTO โดย ลงทุนในการออกแบบ ก่อสร้างและบริหารทางพิเศษศรีรัช (ทางด่วนขั้นที่
    2)โดยกรรมสิทธิ์สิ่งก่อสร้างถาวรเป็นของการทางพิเศษแห่งประเทศไทย โดย BECL
    มีสิทธิในการบริหาร
    และสิทธิได้รับส่วนแบ่งรายได้ค่าผ่านทางซึ่งโครงการนี้เกิดจากการร่วมมือระหว่างภาครัฐ
    และบริษัท และบริษัทเอกชนอื่นๆ โดยมีอายุสัมปทาน 30 ปี เริ่มต้นอายุสัมปทานเมื่อวันที่ 1
    มีนาคม 2533 และ สิ้นสุดวันที่ 28 กุมภาพันธ์ 2563 โดยบริษัทสามารถต่อสัญญาสัมปทานได้อีก
    2 ครั้ง ครั้งละ 10 ปี

2.  กิจการสัมปทานของ บริษัท รถไฟฟ้ากรุงเทพ จำกัด (มหาชน) ซึ่งเป็นผู้ออกแบบ ผลิต จัดหา
    ติดตั้ง ทดสอบ และใช้งานอุปกรณ์งานระบบ
    และเพื่อดำเนินการและบำรุงรักษาระบบรถไฟฟ้ามหานคร สายเฉลิมรัชมงคล
    โดยเป็นโครงการแบบ AOT โดยมีการร่วมลงทุนสร้างรถไฟฟ้าใต้ดิน สายเฉลิมรัชมงคล
    ระหว่างภาครัฐ คือ การรถไฟฟ้าขนส่งมวลชนแห่งประเทศไทย (MRTA) หรือ รฟม.
    มีอายุสัมปทาน 25 ปี
    โดยบริษัทตกลงแบ่งรายได้จากค่าโดยสารให้แก่การรถไฟฟ้าขนส่งมวลชนแห่งประเทศไทยเป็นรายปี
    ตั้งแต่ปีที่ 11 นับจากปีที่เริ่มบริการที่ก่อให้เกิดรายได้เป็นต้นไป
    จนสิ้นสุดระยะเวลาตามสัญญาเป็นจำนวนรวมทั้งสิ้น 43,567 ล้านบาท
    และแบ่งรายได้จากการพัฒนาเชิงพาณิชย์เป็นรายปี ตลอดเวลาตามสัญญาเป็นจำนวนเงินรวม
    930 ล้านบาท และบริษัทจะต้องจ่ายเงินตอบแทนจากกำไรที่เกินอัตราที่กำหนด
    และส่วนแบ่งของผลประโยชน์ที่ได้รับจากการกู้เงินได้ในอัตราดอกเบี้ยต่ำกว่าที่ระบุในสัญญา
    โดยเริ่มต้นอายุสัมปทานเมื่อบริษัทมีรายได้จากผู้โดยสารอย่างเป็นทางการ
    และจะไปสิ้นสุดอายุสัมปทานหลังจากวันเดินรถวันแรก 25 ปี

3.  กิจการสัมปทานของ บริษัท ประปาปทุมธานี จำกัด ซึ่งเป็นโครงการแบบ BOT
    เพื่อผลิตน้ำประปาและจำหน่ายน้ำประปาทั้งหมดให้แก่ การประปาส่วนภูมิภาค
    เพื่อนำไปจำหน่ายต่อยังประชาชนในเขตพื้นที่โครงการ อายุสัมปทาน 25 ปี
    โดยตามสัญญามีการกำหนดปริมาณน้ำขั้นต่ำที่การประปาส่วนภูมิภาคจะต้องรับซื้อจากบริษัทคือ
    140,000 ลูกบาศก์เมตรต่อวัน และจะปรับเพิ่มปริมาณขั้นต่ำขึ้นเป็น 288,000 ลูกบาศก์เมตร
    ต่อวัน ตามความต้องการใช้น้ำในเขตปทุมธานี
    ซึ่งการประปาส่วนภูมิภาคจะเป็นผู้แจ้งให้บริษัททราบ และเมื่อสิ้นสุดอายุสัมปทาน
    บริษัทต้องทำการโอนสินทรัพย์ในการผลิตน้ำประปาทั้งหมดให้เป็นกรรมสิทธิ์ของการประปาส่วนภูมิภาคทำการดำเนินการผลิตน้ำประปาต่อไป
    อายุสัมปทานเริ่มต้นเมื่อวันที่ 15 ตุลาคม 2541 และจะสิ้นสุดในวันที่ 15 ตุลาคม 2566
    เมื่อสิ้นสุดสัญญา บริษัทสามารถต่ออายุสัญญาใหม่ได้

4.  กิจการสัมปทาน บริษัท น้ำประปาไทย จำกัด ซึ่งเป็นโครงการแบบ BOO
    เพื่อผลิตน้ำประปาและจำหน่ายให้แก่การประปาส่วนภูมิภาคในเขตพื้นที่จังหวัดนครปฐม
    และจังหวัดสมุทรสาคร โดยเป็นการร่วมลงทุนระหว่างบริษัท และบริษัท เธมส์ วอเตอร์
    อินเตอร์เนชั่นแนล (ประเทศไทย) จำกัด อายุสัมปทาน 30 ปี
    โดยปริมาณน้ำขั้นต่ำที่การประปาส่วนภูมิภาคจะรับซื้อระยะแรกจำนวน 200,000
    ลูกบาศก์เมตรต่อวัน เริ่มตั้งแต่วันที่ 21 กรกฎาคม 2547 และจะเพิ่มปริมาณรับซื้อน้ำขั้นต่ำเป็น
    250,000 ลูกบาศก์เมตรต่อวันภายในระยะเวลา 2 ปี นับจากวันเริ่มซื้อ น้ำประปา
    และจะเพิ่มขึ้นปริมาณรับซื้อน้ำขั้นต่ำเป็น 300,000 ลูกบาศก์เมตรต่อวันภายในระยะเวลา 4 ปี
    นับจากวันเริ่มซื้อน้ำประปา
    และเมื่อสิ้นสุดสัญญาสัมปทานบริษัทไม่ต้องโอนระบบผลิตน้ำประปาและระบบจ่ายน้ำประปาให้แก่การประปาส่วนภูมิภาค
    อายุสัมปทานเริ่มต้นเมื่อวันที่ 21 กรกฎาคม 2547 และ สิ้นสุดวันที่ 21 กรกฎาคม 2577

3.1.3 กิจการผลิตผลิตภัณฑ์คอนกรีต และวัสดุก่อสร้าง

มีการตั้งโรงงานผลิตผลิตภัณฑ์คอนกรีตอัดแรง การตั้งแพลนท์คอนกรีต
โดยมีวัตถุประสงค์หลักเพื่อสนับสนุนโครงการก่อสร้างของบริษัท
และจำหน่ายให้แก่บุคคลภายนอกบางส่วน ผลิตภัณฑ์คอนกรีตของบริษัทย่อย ประกอบด้วย เสาคอนกรีต
อัดแรง คานคอนกรีตอัดแรง คอนกรีตผสมเสร็จ ยางแอสฟัลท์ ยางมะตอย ลวดเหล็กกล้า ฯลฯ
ซึ่งดำเนินการโดย บริษัทย่อยของบริษัท อาทิเช่น บริษัท คอนสตรัคชั่น แมททีเรียล ซัพพลาย จำกัด
และบริษัท บางกอก คอนกรีต อินดัสทรี จำกัด

3.2 การตลาดและการแข่งขัน

จากประกาศโดยสภาพัฒน์ถึงตัวเลขเศรษฐกิจไทยเติบโตปี 2547
มีผลิตภัณฑ์มวลรวมในประเทศ(จีดีพี) อยู่ที่ 6.1 %
และได้ประเมินว่าตัวเลขการขยายตัวทางเศรษฐกิจในปี 2548 จะมีการขยายตัวที่ระดับ 5.5-6.5
%
เนื่องจากรัฐบาลได้จัดสรรงบเพื่อกระตุ้นเศรษฐกิจรวมถึงการลงทุนในโครงการเมกะโปรเจคต์และภาคเอกชนมีการลงทุนมากขึ้น
โดยเฉพาะภาครัฐมีโครงการลงทุนขนาดใหญ่ (Mega Project) 5 ปี หลายโครงการ
ในช่วงปีงบประมาณ 2548-2551 มีจำนวนรวม 1.5
ล้านล้านบาทหรือคิดเป็นมูลค่าเฉลี่ยต่อปีประมาณ 3.77 แสนล้านบาท
และจากการที่ทางรัฐบาลได้กำหนดนโยบายเกี่ยวกับการแก้ไขปัญหาจราจรในเขตกรุงเทพและปริมณฑล
ในระยะเร่งด่วนระยะปานกลางและระยะยาว
บริษัทมีศักยภาพและความพร้อมเข้าไปรับโครงการก่อสร้างที่มีมูลค่าสูงของภาครัฐได้อย่างต่อเนื่อง
บริษัทจึงได้กำหนดนโยบายและกลยุทธ์เพื่อเพิ่มความสามารถในการแข่งขันดังต่อไปนี้ ก็คือ

1.  นโยบายและลักษณะการตลาดของผลิตภัณฑ์หรือบริการที่สำคัญ

กลยุทธ์ทางการแข่งขัน

-   การใช้เทคโนโลยีการก่อสร้างที่ทันสมัยและมีประสิทธิภาพสูง
    ปัจจุบันเทคนิคการก่อสร้างได้พัฒนาไปอย่างก้าวไกล
    ทำให้การเลือกใช้เทคโนโลยีที่เหมาะสมจะสามารถช่วยประหยัดเวลา ลดต้นทุนการผลิต
    ตลอดจนสามารถควบคุมประสิทธิภาพของผลงานให้ได้คุณภาพได้เป็นอย่างดีบริษัทยังสามารถเลือกใช้เทคโนโลยีที่เหมาะสม
    ทันสมัยและมีความปลอดภัย
    ประกอบกับการทำงานอย่างมีประสบการณ์ของบริษัททำให้บริษัทสามารถลดต้นทุนการผลิตและเพิ่มผลกำไรให้สูงขึ้น
    เช่น การก่อสร้างโครงการทางด่วน และทางยกระดับ
    บริษัทได้นำเทคโนโลยีระบบหล่อชิ้นส่วนสะพานสำเร็จรูปจากต่างประเทศ อาทิเช่น เยอรมัน
    สหรัฐอเมริกา เป็นต้น

-   การบริหารโครงสร้างรายได้ที่เหมาะสม
    บริษัทมีนโยบายที่จะบริหารโครงสร้างรายได้ของบริษัทตลอดจนบริษัทในเครือให้สอดคล้องกับการผันแปรของสภาวะเศรษฐกิจ
    จากการที่ลักษณะของงานก่อสร้างภาครัฐบาลและเอกชนมักจะขยายตัวในอัตราที่ผกผัน
    กล่าวคือในช่วงที่เศรษฐกิจขยายตัวสูงและความต้องการก่อสร้างภาคเอกชนมีสูงนั้น
    รัฐบาลจะพยายามชะลอตัวอัตราเงินเฟ้อด้วยการจำกัดรายจ่ายของหน่วยงานราชการและในช่วงที่เศรษฐกิจตกต่ำรัฐบาลก็จะเพิ่มค่าใช้จ่ายเงินงบประมาณเพื่อกระตุ้นเศรษฐกิจให้ขยายตัว
    บริษัทจึงมีนโยบายที่จะมุ่งเน้นงานก่อสร้างแต่ละประเภทให้สอดคล้องกับสภาวะเศรษฐกิจโดยในด้านการรับเหมาก่อสร้าง
    บริษัท ช.การช่าง จำกัด(มหาชน) จะเน้นโครงการของภาครัฐบาลและเอกชนขนาดใหญ่
    ส่วนบริษัทในเครือจะเน้นงานโครงการของภาครัฐบาลและเอกชนขนาดกลางถึงขนาดเล็ก
    สำหรับกิจการร่วมค้าจะเน้นรับงานก่อสร้างโครงการขนาดใหญ่ของภาครัฐที่จำเป็นต้องใช้เทคโนโลยีในการก่อสร้างชั้นสูง
    นอกจากนี้ บริษัท ช.การช่าง จำกัด (มหาชน)
    มีการลงทุนเพิ่มเติมในโครงการสัมปทานสาธารณูปโภคขั้นพื้นฐาน เช่น บริษัท น้ำประปาไทย
    จำกัด , บริษัท ประปาปทุมธานี จำกัด, บริษัท รถไฟฟ้ากรุงเทพ จำกัด (มหาชน) และบริษัท
    ทางด่วนกรุงเทพ จำกัด (มหาชน) ซึ่งบริษัทจะได้รับเงินปันผลจากบริษัทสัมปทานเหล่านี้
    มีส่วนช่วยให้บริษัทได้ลดความเสี่ยงจากการผันแปรของสภาวะเศรษฐกิจจากการที่ลักษณะของงานก่อสร้างภาครัฐบาลและเอกชนมักจะขยายตัวในอัตราที่ผกผันจากการพึ่งพาธุรกิจรับเหมาก่อสร้างเพียงอย่างเดียว
    และทำให้รายได้ของบริษัทมีความสม่ำเสมอมากขึ้น

-   การให้บริการที่ให้ประโยชน์สูงสุดแก่ลูกค้า บริษัทส่งเสริมนโยบายด้านพัฒนาในภาคบุคลากร
    และทีมงาน รวมทั้งการศึกษาค้นคว้า
    วิจัยทางด้านเทคโนโลยีที่ทันสมัยอย่างสม่ำเสมอมาโดยตลอด
    เพื่อให้ได้มาซึ่งระบบการดำเนินงานและการบริหารจัดการที่ปลอดภัยตลอดจนมีประสิทธิภาพในการทำงานสูงสุด
    เพื่อตอบสนองและสร้างประโยชน์แก่ลูกค้าทั้งในด้านคุณภาพและการให้บริการที่เป็นที่พอใจ
    รวมถึงการทำงานให้แล้วเสร็จตามเป้าหมายที่กำหนด

-   การพัฒนาระบบบริหารและคุณภาพบุคลากรอย่างสม่ำเสมอ
    บริษัทเน้นนโยบายด้านการพัฒนาบุคลากร และวิธีการบริหารที่จะปรับปรุงโครงสร้าง
    และวิธีการทำงานให้คล่องตัว และยืดหยุ่นเพียงพอ
    ที่จะตอบสนองกับสภาวะเศรษฐกิจที่เปลี่ยนแปลงอยู่ตลอดเวลา
    และเปิดโอกาสในการแลกเปลี่ยนเทคโนโลยีในระดับสูงจากบริษัทร่วมทุนต่างชาติ
    เพื่อให้การบริหารงานคล่องตัวและพัฒนาบุคลากรให้มีความรู้ความสามารถมากขึ้น

  ข . ลักษณะของลูกค้าและความสัมพันธ์ระหว่างลูกค้ากับบริษัท และบริษัทย่อย

ฐานลูกค้าของบริษัท และบริษัทย่อย งานก่อสร้าง แบ่งลูกค้าออกเป็น 2 กลุ่ม คือ
หน่วยงานราชการหรือ รัฐวิสาหกิจและภาคเอกชน
ลักษณะของลูกค้าของบริษัทไม่สามารถแบ่งสัดส่วนได้อย่างแน่นอน เนื่องจากประเภทของ
ลูกค้าจะแตกต่างกันไปตามช่วงเวลาและประเภทของโครงการ ทั้งนี้
บริษัทมิได้ขึ้นอยู่กับลูกค้ากลุ่มใดเป็นพิเศษ แต่ทั้งนี้ จากอดีตที่ผ่านมา
ลูกค้าโดยส่วนใหญ่ของบริษัทจะเป็นหน่วยงานราชการ และรัฐวิสาหกิจภายในประเทศ
นอกจากนี้บริษัท และบริษัทย่อยมีความสัมพันธ์ อันดีกับลูกค้ามาโดยตลอด
ทำให้ผลงานในอดีตที่ผ่านมาของบริษัท ได้รับความไว้วางใจจากทั้งภาครัฐบาล
รัฐวิสาหกิจและภาคเอกชนให้ดำเนินการก่อสร้างโครงการใหญ่ๆ ตลอดระยะเวลาที่ผ่านมา
ทำให้ลูกค้าของบริษัทขยายตัวเพิ่มขึ้นอย่างมาก สำหรับกลุ่มลูกค้าเป้าหมายของบริษัท
และบริษัทย่อยในปัจจุบันจะเป็นกลุ่มลูกค้าประเภทหน่วยงานราชการ รัฐวิสาหกิจและเอกชนขนาดใหญ่
นอกจากนี้นโยบายของภาครัฐที่จะกระตุ้นให้เกิดการใช้จ่ายขึ้นในระบบมากยิ่งขึ้น
ซึ่งเป็นส่วนหนึ่งกระทำได้โดยการเพิ่มโครงการที่เกี่ยวกับสาธารณูปโภคพื้นฐานของประเทศผ่านทางหน่วยงานราชการและรัฐวิสาหกิจต่างๆ
ในปี 2547 บริษัทมีสัดส่วนการรับงานของงานก่อสร้างประกอบด้วยภาครัฐบาลเท่ากับ 70%
ของมูลค่าโครงการทั้งหมดของบริษัท และภาคเอกชนเป็น 30% ของมูลค่าโครงการทั้งหมดของบริษัท
และ ปี 2546 บริษัทมีสัดส่วนการรับงานของงานก่อสร้างประกอบด้วยภาครัฐบาลเท่ากับ 75%
ของมูลค่าโครงการทั้งหมดของบริษัท และภาคเอกชนเป็น 25% ของมูลค่าโครงการทั้งหมดของบริษัท
โดยทั้งนี้งานของภาคเอกชนจะเป็นงานต่อเนื่องของการดำเนินงานสัมปทานจากภาครัฐ

สรุปลูกค้ารายใหญ่ 11 รายแรก ณ วันที่ 31 ธันวาคม 2547

+-----+---------------------------------+------------------------------+
|     | ชื่อผู้ว่าจ้าง                        | %                            |
|     |                                 | ข                            |
|     |                                 | องยอดรายได้จากงานรับเหมาก่อสร้าง |
+-----+---------------------------------+------------------------------+
| 1   | บริษัท บริการเชื้อเพลิงการบินกรุงเทพ    | 17.83%                       |
|     | จำกัด (มหาชน)                    |                              |
+-----+---------------------------------+------------------------------+
| 2   | บริษัท การบินไทย จำกัด (มหาชน)      | 15.58%                       |
+-----+---------------------------------+------------------------------+
| 3   | บริษัทเอส.พี.ซี. พร็อพเพอร์ตีส์ จำกัด    | 7.16%                        |
+-----+---------------------------------+------------------------------+
| 4   | สำนักระบายน้ำกรุงเทพมหานคร         | 7.02%                        |
+-----+---------------------------------+------------------------------+
| 5   | การท่าอากาศยานแห่งประเทศไทย       | 6.90%                        |
+-----+---------------------------------+------------------------------+
| 6   | การท่าอากาศยานแห่งประเทศไทยแห่งใหม่ | 6.70%                        |
+-----+---------------------------------+------------------------------+
| 7   | องค์การรถไฟฟ้ามหานคร              | 6.52%                        |
+-----+---------------------------------+------------------------------+
| 8   | กรมทางหลวง                      | 4.45%                        |
+-----+---------------------------------+------------------------------+
| 9   | การทางพิเศษแห่งประเทศไทย          | 3.24%                        |
+-----+---------------------------------+------------------------------+
| 10  | บริษัท ทางด่วนกรุงเทพ จำกัด (มหาชน)  | 3.00%                        |
+-----+---------------------------------+------------------------------+
| 11  | บริษัท นวนคร จำกัด (มหาชน)         | 2.28%                        |
+-----+---------------------------------+------------------------------+
| 12  | อื่นๆ                             | 19.32%                       |
+-----+---------------------------------+------------------------------+
|     | รวม                             | 100.00%                      |
+-----+---------------------------------+------------------------------+

-   กิจการสัมปทาน จะขึ้นอยู่กับสัญญาสัมปทานของบริษัทร่วมและกิจการร่วมค้า
    สำหรับสัญญาสัมปทานของบริษัท น้ำประปาไทย จำกัด และ บริษัท ประปาปทุมธานี จำกัดนั้น
    ลูกค้าคือการประปาส่วนภูมิภาคซึ่งเป็นหน่วยงานของรัฐบาล สำหรับสัมปทานของ บริษัท
    รถไฟฟ้ากรุงเทพ จำกัด (มหาชน) และบริษัท ทางด่วนกรุงเทพ จำกัด(มหาชน)
    กลุ่มลูกค้าคือประชาชนผู้ใช้บริการ

-   การผลิตและจำหน่ายวัสดุก่อสร้าง
    เนื่องจากกิจการดังกล่าวจัดตั้งขึ้นเพื่อวัตถุประสงค์ให้เป็นหน่วยงานสนับสนุนในด้านวัตถุดิบแก่บริษัทในเครือ
    ดังนั้น จึงไม่มีการกำหนดกลยุทธ์การแข่งขันแต่อย่างใด
    อย่างไรก็ตามบริษัทอยู่ระหว่างการพิจารณาปรับกลยุทธ์การบริหารเพื่อเพิ่มช่องทางในการจำหน่ายในอนาคต

 การจำหน่ายและช่องทางการจำหน่าย 

ธุรกิจรับเหมาก่อสร้างเป็นธุรกิจที่ต้องเข้าหาลูกค้าโดยตรงเป็นหลัก บริษัทมี (สายงานพัฒนาธุรกิจ Business Development Department) เป็นผู้ดูแลและรับผิดชอบหลักในการดูแล โดยติดตามหาข้อมูลและรายละเอียดของแผนการลงทุนโครงการที่กำลังจะเกิดขึ้นของภาครัฐและเอกชน โดยมีการวางแผนและกำหนด กลยุทธ์ในการเข้าถึงข้อมูลของกลุ่มเป้าหมายและคู่แข่งขันในธุรกิจรวมทั้งการสร้างสัมพันธ์ที่ดีกับหน่วยงานราชการและเอกชน จากการที่บริษัทเน้นการประมูลโครงการก่อสร้างและสัมปทานจากหน่วยงานของภาครัฐ โดยบริษัทเป็นทั้งผู้รับเหมาก่อสร้างโดยตรง(Main Contractor) หรือ ผู้รับเหมาช่วง (Sub- Contractor) รวมถึงผลงานในอดีตของบริษัท ที่ได้คุณภาพเป็นที่ยอมรับและสร้างความพึงพอใจให้ลูกค้า จึงเป็นช่องทางที่จะเข้าถึงและได้รับการยอมรับจากลูกค้าทุกกลุ่มเป้าหมายที่บริษัทได้เข้าร่วมประมูลโครงการ และในบางโครงการก็ได้รับการแนะนำจากลูกค้าเดิมของบริษัท

1.  สภาพการแข่งขันในอุตสาหกรรมก่อสร้าง

1.  สภาพขนาดแนวโน้มการเจริญเติบโตและการพัฒนาของภาวะอุตสาหกรรมก่อสร้าง

  สภาวะของอุตสาหกรรมก่อสร้างในระยะ 4-5 ปีข้างหน้า เม็ดเงินประมาณ 1.5
  ล้านล้านบาทจากโครงการขนาดใหญ่ของภาครัฐในระยะ 4-5 ปีข้างหน้า โดย 500,000
  ล้านบาทรัฐบาลไว้สำหรับการต่อขยาย รถไฟฟ้าในเขตกรุงเทพมหานครและปริมณฑลอีก 100,000
  ล้านบาท ใช้สำหรับปรับเส้นทางถนนในกรุงเทพมหานคร
  การพัฒนาโครงข่ายการขนส่งมวลชนระบบรางนั้นมีระยะเวลา 6 ปี (พ.ศ.2547-2552) ใช้งบ
  446,677 ล้านบาท รวม 7 เส้นทาง ระยะทาง 291 กม. 1.
  สายสีเขียวอ่อนแนวตะวันตก-ตะวันออก พรานนก สมุทรปราการ วงเงิน 54,090 ล้านบาท 2.
  สายสีเขียวแนวเหนือ ใต้ ศูนย์คมนาคมขนส่งตากสิน สะพานใหม่ วงเงิน 32,882 ล้านบาท 3.
  สายสีน้ำเงิน วงแหวนรัชดา จรัญสนิทวงศ์ และส่วนแยกท่าพระ-บางแค วงเงิน 65,895
  ล้านบาท 4. สายสีม่วง บางใหญ่-ราษฎร์บูรณะ วงเงิน 93,881 ล้านบาท 5. สายสีส้ม
  บางกะปิ-บางบำหรุ วงเงิน 73,268 ล้านบาท 6. สายสีแดงแนวเหนือ-ใต้รังสิต-มหาชัย
  วงเงิน 71,847 ล้านบาท 7. สายสีแดงแนวตะวันตก-ตะวันออก ตลิ่งชัน-สุวรรณภูมิ 54,111
  ล้านบาท โครงการพัฒนาระบบถนนและทางด่วน วงเงิน 44,000 ล้านบาท
  โครงการพัฒนางานระบบรถไฟวงเงิน 56,775 ล้านบาท
  และโครงการก่อสร้างเส้นทางลัดสู่ภาคใต้สมุทรสาครแหลมผักเบี้ยชะอำ มูลค่า 56,816 ล้านบาท
  รวมถึงโครงการก่อสร้างศูนย์ราชการแห่งใหม่บนที่ดินราชพัสดุบริเวณถนนแจ้งวัฒนะจำนวน 365
  ไร่ โครงการดังกล่าวมีวงเงินลงทุนก่อสร้างประมาณ 20,000 ล้านบาท เป็นต้น
  ซึ่งคาดว่าจะช่วยเพิ่มอัตราการขยายตัวของอุตสาหกรรมก่อสร้างให้สูงมากขึ้น
  แต่อย่างไรก็ตามบริษัท ได้มีการปรับกลยุทธ์การแข่งขันเพื่อหลีกเลี่ยงการแข่งขันทางด้านราคา
  โดยมุ่งเน้นทางด้านการพัฒนาทางด้านคุณภาพงานและบริการเพื่อสร้างความพอใจและความเชื่อมั่น
  เพื่อให้ได้การยอมรับจากลูกค้าเป็นสำคัญ
  อีกทั้งบริษัทอยู่ระหว่างการดำเนินการขยายการลงทุนไปยังต่างประเทศ
  ซึ่งนโยบายการลงทุนในต่างประเทศนั้น บริษัทจะเน้นในด้านการประมูลงานก่อสร้าง
  Infrastructure Development ในรูปแบบต่างๆ ซึ่งอาจเป็นผู้รับเหมารายเดียวหรือเป็น
  Joint Venture ก็ได้ตามเงื่อนไขของโครงการนั้นๆ
  โดยบริษัทจะเน้นโครงการในแถบโซนเอเซีย

2.  โครงสร้างของอุตสาหกรรมเกี่ยวกับภาวะการแข่งขันภายในอุตสาหกรรม

  ผู้ประกอบธุรกิจรับเหมาก่อสร้างโดยทั่วไปพอจะแบ่งได้สามกลุ่ม คือ

1)  ผู้ประกอบการขนาดกลางและขนาดเล็ก
    ผู้ประกอบการในกลุ่มนี้จะมีศักยภาพในการรับงานโครงการก่อสร้างที่มีมูลค่างานไม่สูงมาก
    ส่วนใหญ่จะเป็นงานภาคเอกชนหรือโครงการขนาดเล็กของภาครัฐที่ใช้เทคโนโลยีและเงินลงทุนไม่สูงมาก
    ในกลุ่มนี้จะมีผู้รับเหมาเป็นจำนวนมากและมีอัตราการแข่งขันทางด้านราคาที่ค่อนข้างสูง
    และได้รับผลกระทบจาการผันแปรในธุรกิจด้านนี้ค่อนข้างสูง

2)  ผู้ประกอบการขนาดใหญ่ ผู้ประกอบการในกลุ่มนี้มีเป้าหมายในการรับงาน
    โครงการที่มีขนาดใหญ่และมีเทคโนโลยีในการก่อสร้างค่อนข้างสูงทั้งภาครัฐและเอกชน
    โดยมีศักยภาพในการทำงานของลักษณะงานในโครงการดังกล่าวหลายประเภท
    บางรายมีบริษัทในเครือเป็นผู้ผลิตวัสดุในการก่อสร้างขึ้นมาใช้ในโครงการเอง
    มีความพร้อมในด้านความรู้ความสามารถและประสบการณ์ของบุคลากรในลักษณะงานที่หลากหลายและมีความเชี่ยวชาญในวิชาชีพค่อนข้างสูง
    รวมถึงคุณภาพของเครื่องมือ,เครื่องจักรที่ใช้ ผู้ประกอบการในกลุ่มนี้มีไม่มากนัก
    มีการแข่งขันในระดับปานกลาง
    บางรายออกไปรับงานในต่างประเทศรวมถึงการลงทุนสร้างงานในลักษณะสัมปทานโครงการ
    สำหรับผู้ประกอบการในกลุ่มนี้ ปัจจุบัน ได้แก่

+-----------------------------------+---------------+-----------------+
| บริษัท                              | 31 ธันวาคม     |                 |
|                                   | 2547          |                 |
|                                   | (หน่วย:ล้านบาท) |                 |
|                                   |               |                 |
|                                   | (งบการเงินรวม) |                 |
+-----------------------------------+---------------+-----------------+
|                                   | สินทรัพย์รวม     | รายได้รวม        |
+-----------------------------------+---------------+-----------------+
| 1. บริษัท อิตาเลียนไทย ดีเวล๊อปเมนท์     | 36,079        | 31,266          |
| จำกัด (มหาชน)                      |               |                 |
+-----------------------------------+---------------+-----------------+
| 2. บริษัท ช.การช่าง จำกัด(มหาชน)      | 24,860        | 7,773           |
+-----------------------------------+---------------+-----------------+
| 3. บริษัท ซิโนไทย เอ็นจิเนียริ่ง จำกัด     | 8,009         | 8,323           |
| (มหาชน)                           |               |                 |
+-----------------------------------+---------------+-----------------+

3)  ผู้ประกอบการจากต่างประเทศ
    ผู้ประกอบการในกลุ่มนี้จะเป็นบริษัทขนาดใหญ่ในกลุ่มประเทศที่มีเทคโนโลยีชั้นสูง
    ส่วนใหญ่จะเป็นบริษัทจากประเทศญี่ปุ่น จีนและยุโรป อาทิเช่น บริษัทคาจิม่า บริษัทโอบายาชิ
    บริษัทกูมาไก บริษัทSiemens บริษัทBilfinger บริษัทChina State
    ซึ่งลักษณะในการดำเนินธุรกิจของบริษัทเหล่านี้จะเน้นรับโครงการขนาดใหญ่และมีเทคโนโลยีในการก่อสร้างค่อนข้างสูง
    โดยร่วมกับบริษัทขนาดใหญ่ในประเทศไทย
    โดยที่ลักษณะความร่วมมือดังกล่าวดังกล่าวไม่มีความแน่นอนเฉพาะเจาะจงเป็นพันธมิตรในการดำเนินธุรกิจที่ถาวร
    หากแต่จะมีการเลือกร่วมมือกันเป็นรายโครงการไป

3.3 การจัดหาผลิตภัณฑ์และบริการ

  3.3.1 วัสดุก่อสร้าง

วัสดุที่สำคัญ ได้แก่ ปูนซิเมนต์, เหล็กเส้น, หิน, ทราย เป็นต้น บริษัทฯ
จะดำเนินการจัดซื้อวัสดุดังกล่าวทั้งหมดภายในประเทศ จากการที่บริษัทฯ
มีความสัมพันธ์อันดีกับบริษัทผู้ผลิตและผู้จำหน่ายวัตถุดิบมาเป็นระยะเวลานาน โดยบริษัทฯ
จะทำสัญญาซื้อวัสดุก่อสร้างล่วงหน้ากับผู้ผลิตรายใหญ่ อาทิเช่น บริษัท ปูนซิเมนต์ไทย จำกัด
(มหาชน), บริษัท เหล็ก สยาม จำกัด เป็นต้น เพื่อให้ผู้ผลิตสามารถเตรียมสินค้า
และส่งมอบสินค้าได้ตามต้องการ โดยบริษัทฯ
ไม่ได้ซื้อวัสดุก่อสร้างจากบริษัทใดบริษัทหนึ่งเป็นมูลค่าที่สูงอย่างมีนัยสำคัญ
ซึ่งสัญญาซื้อวัสดุก่อสร้างเหล่านี้ ส่วนใหญ่เป็นการเซ็นสัญญาสำหรับแต่ละโครงการ
โดยจะระบุราคาซื้อขายเป็นราคา และปริมาณที่คงที่ตลอดโครงการ ซึ่งทำให้บริษัทฯ
ไม่ประสบปัญหาการขาดแคลนปริมาณวัตถุดิบหรือได้รับผลกระทบจากราคาวัถุดิบที่ผันผวน

  วัสดุต่างประเทศจะทำการสั่งซื้อผ่านตัวแทนจำหน่าย
  ในกรณีทีมีตัวแทนจำหน่ายประจำประเทศไทยหากไม่มีตัวแทนจำหน่ายบริษัทฯจะติดต่อโดยตรงกับบริษัทผู้ผลิตเพื่อดำเนินการจัดซื้อ
  และจะว่าจ้างผู้ดำเนินการจัดส่ง (Shipping) เป็นผู้ขนส่งจากประเทศผู้ผลิตมายังหน่วยงาน

  บริษัทฯ มีการคัดเลือกผู้รับเหมาช่วงที่มีศักยภาพที่เหมาะสมกับงานแต่ละงาน
  สำหรับผู้รับเหมาช่วงงานเฉพาะ เช่น งานติดตั้งลวดอัดแรง งานติดตั้งผนังกระจกและอลูมิเนียม
  งานระบบไฟฟ้า งานระบบเครื่องกล หรือผลิตภัณฑ์เฉพาะอื่นๆ

(1) การจัดหาวัตถุดิบและสภาพปัญหา

เนื่องจากบริษัทเป็นผู้รับเหมาซึ่งมีนโยบายรับงานจากภาครัฐคิดเป็นมูลค่าประมาณไม่ต่ำกว่าร้อยละ
50 ของมูลค่างานก่อสร้างทั้งหมดในแต่ละปี ในการจัดหาวัตถุดิบเพื่อมาดำเนินการก่อสร้างนั้น
เป็นต้องคำนึงถึงคุณสมบัติของวัตถุดิบที่ระบุไว้ในรายละเอียดการก่อสร้าง ซึ่งจะมีทั้งมาตรฐาน มอก.
มาตรฐานญี่ปุ่น อเมริกา ประเทศในยุโรป เป็นต้น
นอกจากนั้นแล้วยังต้องคำนึงถึงความคงทนของวัตถุ
ซึ่งปัจจุบันทางราชการได้เปลี่ยนการรับประกันผลงานจาก 1 ปี เป็น 2 ปีเป็นส่วนใหญ่
บริษัทจึงต้องจัดหาวัตถุดิบจากบริษัทตัวแทนจำหน่ายวัสดุก่อสร้างขนาดใหญ่
ที่มีชื่อเสียงและมีมาตรฐานในการผลิตตลอดจนมีกำลังการผลิตให้เพียงพอในแต่ละโครงการ
ในการจัดหาวัตถุดิบ บริษัทจะมอบรายละเอียดสินค้าให้บริษัท ผู้จำหน่ายสินค้า ทั้งที่เป็นคู่ค้าเก่า
และผู้ผลิตรายใหม่ ๆ ที่สามารถหาแหล่งใหม่ ๆ เพื่อให้เสนอราคาและคุณสมบัติสินค้าของตนเอง
ให้บริษัทพิจารณาต่อไป ตามผังรายละเอียดการจัดซื้อ

อนึ่ง วัตถุดิบบางอย่างก็เป็นสินค้านำเข้าจากต่างประเทศ ถ้ามีตัวแทนจำหน่ายในประเทศไทย
ก็จะสั่งซื้อผ่าน ตัวแทนเพื่อตัดปัญหาเรื่องบริการหลังการขาย
แต่ถ้าไม่มีตัวแทนจำหน่ายในประเทศบริษัทก็ต้องดำเนินการเปิด L/C โดยพยายามระบุเงื่อนไขใน
L/C ให้รัดกุมและมีความเสี่ยงน้อยที่สุด

ในช่วงปี 2546-2547
ราคาวัสดุก่อสร้างปรับตัวสูงขึ้นอย่างต่อเนื่องโดยศูนย์วิจัยกสิกรไทยรายงานดัชนีราคาวัสดุก่อสร้างโดยเฉลี่ย
ปี 2547 ปรับตัวเพิ่มขึ้นอีกร้อยละ 10.2 ต่อเนื่องจากปี 2546 ที่ปรับตัวสูงขึ้นร้อยละ 7.7
ซึ่งเป็นผลจากการ เติบโตในตลาดอสังหาริมทรัพย์อย่างสูงไม่เฉพาะในประเทศยังรวมถึงประเทศอื่น
ๆ ในโลก เช่น จีน ไต้หวัน เวียดนาม ฯลฯ ทำให้วัสดุก่อสร้างขาดแคลน เช่น เหล็กเส้น
ปูนซีเมนต์ กระเบื้อง และอื่น ๆ นอกจากวัสดุขาดแคลนแล้ว ราคายังสูงขึ้นมากเป็นประวัติการณ์
นอกจากนี้รัฐบาลยังได้ออกมาตรการจำกัดน้ำหนักรถบรรทุก ทำให้เพิ่มต้นทุนการขนส่งสูงขึ้น
และยังทำให้ระยะเวลาทำงานสั้นลง
เป็นผลให้ผู้รับเหมาต้องแบกภาระเรื่องค่าล่วงเวลาในการเร่งรัดงาน ปลายปี 46
เกิดสถานการณ์ขาดแคลนเหล็กในญี่ปุ่น ในปี 2547 ราคาเฉลี่ยน้ำมันเบนซินและดีเซลปรับสูงขึ้น
รวมถึงปี 2548 รัฐบาลมีนโยบายจะปล่อยลอยตัวราคาน้ำมันดีเซล
โดยศูนย์วิจัยกสิกรไทยคาดว่าราคาวัสดุก่อสร้างในปี 2548 อาจยังมีแนวโน้มปรับตัวสูงขึ้น
แต่อัตราการเพิ่มขึ้นคงไม่รุนแรงเท่ากับในปี 2547 เนื่องจากจีนมีการเติบโตชะลอลง
จากการที่ราคาเหล็กและปูนได้เพิ่มสูงมากขึ้น และผู้ขายจะขอปรับราคาสินค้า
บางกรณีบริษัทต้องเชิญตัวแทนจำหน่ายมาเจรจาหามาตรการที่ดีที่สุดทั้งสองฝ่ายจะรับได้โดยบริษัทต้องจัดวงเงิน
Bank Guarantee ให้มากขึ้น รวมทั้งจ่ายชำระเช็คเร็วขึ้น (บางรายถึงกับต้องซื้อด้วยเงินสด)
แต่สำหรับบริษัทนั้น ไม่เคยมีปัญหาด้านการเงิน ประกอบกับคู่ค้าส่วนใหญ่
เป็นคู่ค้าที่ทำการค้าด้วยกันมานานและบริษัทไม่เคยมีประวัติเสียด้านการเงินจึงได้รับเครดิตจากร้านค้าด้วยดีตลอดมา

(2) ลักษณะการจัดหาวัตถุดิบ/วัสดุ

บริษัทจะจัดหาวัตถุดิบ/วัสดุ จากแหล่งภายในและภายนอกประเทศ ดังที่กล่าวมาแล้วข้างต้น
โดยบริษัทได้กำหนดแนวทางการจัดซื้อ/จัดจ้าง ตามเอกสารผังรายละเอียดการจัดซื้อที่ได้แนบมาด้วย

[]

3.3.2 ขั้นตอนการผลิตและการกำจัดวัตถุดิบเหลือใช้

(1) ขั้นตอนการผลิตของการก่อสร้างสามารถสรุปได้ดังนี้

ก. ขั้นตอนการรับงาน ฝ่ายพัฒนาธุรกิจเป็นผู้รับผิดชอบในการติดต่อหางานรับเหมาก่อสร้าง ซึ่งมี 2
ลักษณะคือ การติดต่อในกรณีที่ลูกค้าติดต่อเข้ามาเอง หรือการติดต่อในกรณีที่ยื่นข้อเสนอต่อลูกค้า
ซึ่งได้ข้อมูลมาจากการติดตามข่าวสาร จากแหล่งข่าวต่าง ๆ
โดยปกติงานรับเหมาก่อสร้างจะมีการตกลงจ้างงาน 2 วิธีคือ

 การเจรจา บริษัทฯ จะตกลงรับงานโดยการเจรจาตั้งแต่ต้น โดยไม่มีการประกวดราคา
ในกรณีนี้อาจเกิดจากการที่ลูกค้าติดต่อเข้ามาเอง หรือบริษัทฯ ไปเสนอต่อลูกค้าโดยตรงก็ได้
ส่วนใหญ่แล้วการรับงานในลักษณะนี้จะเป็นลูกค้าเก่าที่มีความสัมพันธ์อันดีกับบริษัทฯ
หรือเคยเห็นผลงานของบริษัทฯ มาแล้ว หรือจากลูกค้าใหม่ที่ได้รับคำแนะนำจากลูกค้าเก่า

 การประกวดราคา ในกรณีนี้เมื่อบริษัทฯ ได้ทราบข่าวการเปิดประกวดราคาจากแหล่งข่าวต่าง ๆ
และตกลงเข้าร่วมประกวดราคา บริษัทฯ จะดำเนินการตามขั้นตอนดังนี้

 การซื้อแบบรูป (Drawing & Specifications) และเอกสารประกวดราคา

 การประเมินราคา (Cost Estimation)

 การเสนอราคา (Bidding)

การเซ็นสัญญาก่อสร้างจะเกิดขึ้นหลังจากที่มีการตกลงกันได้ทั้งด้านราคาและเงื่อนไขต่าง ๆ

ข. ขั้นตอนระหว่างการดำเนินงาน เมื่อบริษัทฯ
เซ็นสัญญารับงานแล้วจะเป็นหน้าที่และความรับผิดชอบของฝ่ายโครงการก่อสร้างที่จะดำเนินการดังต่อไปนี้

แต่งตั้งผู้จัดการโครงการ (Project Manager) : ซึ่งเป็นศูนย์กลางในการบริหารโครงการ
โดยผู้จัดการโครงการมีความรับผิดชอบต่อโครงการในทุก ๆ ด้าน อาทิเช่น
การควบคุมงานให้เสร็จทันกำหนดระยะเวลาและควบคุมค่าใช้จ่ายให้อยู่ในงบประมาณที่กำหนดไว้
เป็นต้น

การวางแผนงานและจัดเตรียมการก่อสร้างโดยผู้จัดการโครงการ :

 การจัดทำแผนการก่อสร้าง (Construction Schedule) :
โดยวางแผนขั้นตอนการทำงานให้สอดคล้องกับเงื่อนไขและกำหนดระยะเวลาส่งมอบงาน

 การวางแผนทรัพยากร : โดยเตรียมการจ้างงานให้จำนวนคนเหมาะสมกับลักษณะและปริมาณงาน
จ้างผู้รับเหมารายย่อย, จัดหาผู้จัดส่งวัสดุ, วางแผนการใช้วัสดุและเครื่องจักรกล

 การจัดเตรียมสำนักงานชั่วคราว : ในการก่อสร้าง
การผลิตและส่งมอบงานเกิดขึ้นในพื้นที่ของลูกค้าหรือเจ้าของโครงการและเป็นหน้าที่ของผู้จัดการโครงการในการเตรียมสาธารณูปโภคต่าง
ๆ ที่จำเป็นในการปฏิบัติงานให้พร้อม อาทิเช่น น้ำ, ไฟฟ้า และบ้านพักคนงาน เป็นต้น

 การจัดเตรียมแผนการทำงานโดยละเอียด :
ผู้จัดการโครงการจะจัดเตรียมแผนการทำงานแต่ละขั้นตอนเทียบกับระยะเวลา
เพื่อประโยชน์ในการควบคุมงาน
ให้ดำเนินไปตามกำหนดเวลาและมาตรฐานที่เจ้าของโครงการต้องการ

การดำเนินการก่อสร้าง :
ระหว่างดำเนินการก่อสร้างผู้ควบคุมและหัวหน้างานในแต่ละฝ่ายจะร่วมมือคอยตรวจสอบดูแล
ควบคุมให้งานมีคุณภาพและมีความก้าวหน้าของงานให้เป็นไปตามแผนและกำหนดเวลาที่วางไว้
รวมทั้งการควบคุมงานดำเนินงานให้มีความปลอดภัยแก่ผู้ปฏิบัติงานและสาธารณะ

การติดตามและตรวจสอบ : มีการตรวจสอบความก้าวหน้าของงาน ต้นทุน ค่าโสหุ้ย ต่าง ๆ
และงบประมาณในการก่อสร้าง ซึ่งผู้จัดการโครงการจะได้รับรายงานจากทุกฝ่ายที่เกี่ยวข้อง

การรายงานความก้าวหน้าของงาน :
เป็นการรายงานผลเกี่ยวกับรายละเอียดของงานที่ทำการใช้วัสดุก่อสร้าง ต้นทุน คุณภาพ ปริมาณงาน
ความก้าวหน้าของงาน รวมถึงปัญหาต่าง ๆ
ซึ่งผู้จัดการโครงการจะเป็นผู้รายงานให้ผู้บังคับบัญชาในสำนักงานใหญ่เพื่อรับทราบ
และหากพบว่ามีปัญหาเกิดขึ้นก็จะดำเนินการช่วยเหลือและสนับสนุนในการแก้ไขปัญหาต่าง ๆ

การตรวจความเรียบร้อยของงาน :
เป็นการตรวจความเรียบร้อยครั้งสุดท้ายก่อนส่งมอบงานโดยทั่วไป
ระหว่างการดำเนินงานจะมีการตรวจสอบผลงานอยู่เป็นประจำทุกเดือน
ถ้าขั้นตอนใดไม่ผ่านการตรวจสอบก็จะกลับมาวางแผนดำเนินการควบคุมตรวจสอบใหม่อีกครั้งหนึ่ง
เมื่อผ่านการตรวจสอบแล้ว จะตรวจสอบความเรียบร้อยของงานที่แก้ไข
แล้วจึงส่งมอบงานให้กับผู้ว่าจ้าง

ค. ขั้นตอนหลังการดำเนินงานแล้วเสร็จ ในขั้นตอนนี้บริษัทฯจะทำการอบรมการใช้งานให้แก่ผู้ว่าจ้าง
ส่งมอบเอกสารที่จำเป็น เช่น As-Built Drawings เอกสารรับประกันคุณภาพวัสดุและฝีมือ
และเอกสารอื่นตามที่ระบุไว้ในสัญญาให้แก่ผู้ว่าจ้าง
ฝ่ายผู้ว่าจ้างจะตรวจสอบความเรียบร้อยของงานแล้วจะจ่ายเงินประกันผลงานคืน (Retention
Money) และคืนหนังสือค้ำประกันสัญญา (Performance Bond) ให้แก่บริษัทฯ
เมื่อครบกำหนดระยะเวลาประกันงานแล้ว

(2) การกำจัดวัตถุดิบเหลือใช้

บริษัทฯ
และบริษัทย่อยมีความห่วงใยต่อการพัฒนาสังคมและสิ่งแวดล้อมควบคู่ไปกับการดำเนินงานที่มีมาตรฐานของโครงการต่าง
ๆ ของบริษัทฯ ซึ่งทำให้การดำเนินงานโครงการต่าง ๆ ไม่มีผลกระทบต่อสังคมและสิ่งแวดล้อม
สำหรับของเสียในการดำเนินงาน เช่น น้ำเสียและน้ำทิ้งจะต้องผ่านการบำบัดอย่างถูกสุขลักษณะ
วัสดุเหลือใช้และขยะที่เกิดจากการก่อสร้างจะมีการจัดเก็บอย่างสม่ำเสมอและนำไปทิ้งในที่ที่ทางการอนุญาต

บริษัทได้มีการคำนึงถึงการตรวจสอบสภาพแวดล้อมในการดำเนินงานก่อสร้าง
ให้เป็นไปตามมาตรฐานที่กำหนดโดยคณะกรรมการสิ่งแวดล้อมแห่งชาติ
ซึ่งค่าใช้จ่ายต่างๆในการนี้จะถูกรวมไว้ในต้นทุนการก่อสร้าง
นอกจากนี้มาตรฐานความปลอดภัยในการปฎิบัติงานและมาตรฐานรักษาสิ่งแวดล้อมเป็นมาตรฐานส่วนหนึ่งของบริษัทในการปฎิบัติงานตามหลักของ
ISO 9001:2000 โดยบริษัทได้รับรางวัลหลายรางวัลในด้านลดผลกระทบต่อสิ่งแวดล้อม ยกตัวอย่าง
เช่น

ปี 2543
รางวัลดีเด่นในด้านลดผลกระทบต่อสิ่งแวดล้อมจากการรถไฟฟ้าขนส่งมวลชนแห่งประเทศไทยมอบให้แก่สถานีลุมพินี
กิจการร่วมค้า BCKT

ปี 2543
รางวัลชมเชยในด้านลดผลกระทบต่อสิ่งแวดล้อมจากการรถไฟฟ้าขนส่งมวลชนแห่งประเทศไทยมอบให้แก่สถานีสุขุมวิท
กิจการร่วมค้า BCKT

ปี 2544
รางวัลดีเด่นในด้านลดผลกระทบต่อสิ่งแวดล้อมจากการรถไฟฟ้าขนส่งมวลชนแห่งประเทศไทยมอบให้
แก่สถานีสามย่าน กิจการร่วมค้า BCKT

3.4 งานที่ยังไม่ได้ส่งมอบ

งานที่บริษัทฯและบริษัทย่อยที่ยังมิได้ส่งมอบ สำหรับรายการที่มีมูลค่าเกินร้อยละ 10
ของรายได้รวมในงวดบัญชีสิ้นสุดวันที่ 31 ธันวาคม 2547 มีรายละเอียดดังนี้

+-----------------------+---------+------+-------+--------+---------+
|                       |         |      | ปีท    | ร้อยละ  | มูลค     |
|                       |         |      | ี่คาดว่า | ของงาน | ่าของงาน |
+=======================+=========+======+=======+========+=========+
| ชื่อโครงการ             | ล       | มูลค  | จะแล  | ที่ยังไม่ไ | ที่ยังไม   |
|                       | ักษณะงาน | ่างาน | ้วเสร็จ | ด้ส่งมอบ | ่ได้ส่งมอบ |
+-----------------------+---------+------+-------+--------+---------+
|                       |         |      |       |        | (       |
|                       |         |      |       |        | ล้านบาท) |
+-----------------------+---------+------+-------+--------+---------+
| กิจการร่วมค้า CKNNL      |         |      |       |        |         |
+-----------------------+---------+------+-------+--------+---------+
| 1.                    | อาคา    | 1,12 | 2549  | 98.67  | 1       |
| งานก่อส                | รและสาธ | 1.21 |       |        | ,106.29 |
| ร้างอาคารและสาธารณูปโภค | ารณูปโภค |      |       |        |         |
|                       |         |      |       |        |         |
| และภูมิสถาปัตย์พืชสวนโลก   |         |      |       |        |         |
+-----------------------+---------+------+-------+--------+---------+
| บริษัท ช .การช่าง จำกัด   |         |      |       |        |         |
| (มหาชน)               |         |      |       |        |         |
+-----------------------+---------+------+-------+--------+---------+
| 1. งานสถาปัตยกรรม/     | อาคาร   | 1,25 | 2547  | 0.14   | 178.84  |
| โ                     |         | 6.00 |       |        |         |
| ครงสร้างกิจกรรมครัวการบิน |         |      |       |        |         |
+-----------------------+---------+------+-------+--------+---------+
| 2. SBIA Aviation Fuel | งาน     | 1,79 | 2548  | 41.35  | 743.86  |
| Depot Project         | คลังน้ำมัน | 8.94 |       |        |         |
+-----------------------+---------+------+-------+--------+---------+
| 3.                    | งานระบ  | *    | 2550  | 32.78  | 377.25  |
| งานระบบ               | บส่งน้ำมัน | 1,15 |       |        |         |
| ส่งน้ำมันเชื้อเพลิงอากาศยาน |         | 0.86 |       |        |         |
|                       |         |      |       |        |         |
| ผ่านท่อแบบ HYDRANT      |         |      |       |        |         |
+-----------------------+---------+------+-------+--------+---------+
| 4. งานรื้อถอนอาคาร      | ง       | *    | 2548  | 53.00  | 553.29  |
| งานเสาเข็ม             | านอาคาร | 1,04 |       |        |         |
| งาน                   |         | 3.95 |       |        |         |
| โครงสร้างและสถาปัตยกรรม |         |      |       |        |         |
| โครงการ เดอะ แพลทินัม   |         |      |       |        |         |
| แฟชั่นมอลล์              |         |      |       |        |         |
+-----------------------+---------+------+-------+--------+---------+
| 5.  งานอุโมงค์ระบายน    | อาคารแ  | 2,02 | 2551  | 76 .24 | 1       |
| ้ำและสถานีสูบน้ำที่บึงมักกะสัน | ละอุโมงค์ | 4.30 |       |        | ,543.32 |
+-----------------------+---------+------+-------+--------+---------+
| 6.  โครงการทางพ       | ถนนแ    | 1    | 2551  | 98.47  | 14      |
| ิเศษสายบางพลี-บางขุนเทียน | ละสะพาน | 4,52 |       |        | ,298.02 |
|                       |         | 0.18 |       |        |         |
|   (วงแหวนรอบนอกด้านใต้) |         |      |       |        |         |
+-----------------------+---------+------+-------+--------+---------+
| 7.  อาคารตล           | อาคาร   | 32   | 2548  | 73.44  | 237.21  |
| าดหลักทรัพย์แห่งประเทศไทย |         | 3.00 |       |        |         |
|     (นอร์ธปาร์ค)        |         |      |       |        |         |
+-----------------------+---------+------+-------+--------+---------+
| 8.  The Construction  | อาคาร   | 89   | 2548  | 65.87  | 591.97  |
|     of Parking        |         | 8.70 |       |        |         |
|     Garages and At    |         |      |       |        |         |
|     Grade Parking     |         |      |       |        |         |
|     Lots              |         |      |       |        |         |
+-----------------------+---------+------+-------+--------+---------+
| 9.  Intoplane service | ท       | *81  | 2548  | 77.78  | 630.10  |
|     and JP Pipeline   | ่อส่งน้ำมัน | 0.11 |       |        |         |
|                       | และสถานี |      |       |        |         |
+-----------------------+---------+------+-------+--------+---------+
| 10. Maptaphut         | วางท่อ   | 64   | 2548  | 76.08  | 493.75  |
|     Feederline        |         | 9.00 |       |        |         |
|     Project           |         |      |       |        |         |
+-----------------------+---------+------+-------+--------+---------+

หมายเหตุ *โครงการดังกล่าว มีงานเพิ่มเติมจากผู้ว่าจ้าง